Blant andre viktige veier kan særlig nevnes fylkesvei 17. Denne veien er mest kjent som kystriksveien i Nordland, men den delen av veien som går i Nord-Trøndelag har også en viktig funksjon, blant annet som forbindelse mellom Namsos og Steinkjer, og som forbindelse til Ytre Sør-Helgeland i nabofylket. Veien er også en del av forbindelsen til E6 for kystkommunene i den nordre delen av Nord-Trøndelag.